Nafarroako Parlamentuko Mahaiak, 2020ko abuztuaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, Nafarroan airearen kalitatea zaintzeko lanen kontratazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko abuztuaren 17an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko foru parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, honako galdera hau egin du, Nafarroako Gobernuko lehendakariak kontroleko Osoko Bilkuran ahoz erantzun dezan:

Orain dela gutxi ikasi dugu Nafarroan airearen kalitatea zaintzeko sarearen mantentze-lanak 2020an eta 2021ean kontratatzeko lizitazio-prozedura, zeinak Nafarroan airearen kalitatearen kontrola pribatizatzea baitakar.

Sarearen lizitazioak hilean 16.909,36 € egiten du; GAN enpresa publikoak, aldiz, hilean 14.929,09 euroan egiten zuen lan hori iaz. Mandatu horrekin, jabetzan erosten ziren ordezko ekipoak; kontratu berrian, aldiz, ez da halakorik egiten. Hortaz, ez du ematen kudeaketa-aldaketa honek abantailarik dakarrenik.

Nafarroako Gobernuak zer arrazoi darabil Nafarroan airearen kalitatea zaintzeko sarearen mantentze-lanak pribatizatzeko, lan horiek egiteko enpresa publiko bat (Gestión Ambiental de Navarra SA) baldin badago?

Iruñean, 2020ko abuztuaren 4an

Foru parlamentaria: Marisa De Simón Caballero